Diari Oficial de la Generalitat Valenciana


Sumari del DOGV 4471, del 01-04-2003 (2003/3660)

RESOLUCIÓ de 24 de març de 2003, del secretari general de la Conselleria d'Indústria, Comerç i Energia, per la qual se sotmet a informació pública el Projecte del Pla d'Argiles Ceràmiques de la Comunitat Valenciana i el seu Estudi d'Impacte Ambiental.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4471

Data del DOGV
:   01-04-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/3660


Organisme emissor
:   Conselleria d'Indústria, Comerç i Energia

Tipus de document
:   Resolució

RESOLUCIÓ de 24 de març de 2003, del secretari general de la Conselleria d'Indústria, Comerç i Energia, per la qual se sotmet a informació pública el Projecte del Pla d'Argiles Ceràmiques de la Comunitat Valenciana i el seu Estudi d'Impacte Ambiental. [2003/3660]
  
Per desenvolupar allò acordat pel Consell, incorporat al vigent Pacte Valencià pel Creixement i l'Ocupació (PAVACE 2001-2006) que, en matèria de política industrial, expressament inclou un apartat titulat: «Explotació dels recursos miners en defensa d'un desenvolupament sostenible i restaurador», tot establint-se entre altres estratègies específiques l'elaboració d'un Pla d'Ordenació dels Recursos Naturals Minerals de la Comunitat Valenciana, a fi d'orientar l'activitat del sector cap a l'aprofitament racional i segur, de conformitat amb criteris tècnics i econòmics d'explotació integral i mínim impacte al medi ambient, integrant l'ordenació minera en l'ordenació urbanística del territori. I de conformitat amb el que s'ha establit en l'article 38.2, A) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública:
  
- El Pla d'Argiles Ceràmiques de la Comunitat Valenciana, Pla d'Acció Territorial de caràcter sectorial dels regulats en la Llei 6/1989, de 7 de juliol, d'Ordenació del Territori de la Comunitat Valenciana, per a l'ordenació dels recursos naturals minerals de la Comunitat Valenciana (subsector argiles ceràmiques), i es fixen amb esta finalitat els deures, les obligacions i les càrregues que han de complir aquells que pretenguen l'atorgament de drets miners, la pròrroga o l'actualització. I també l'Estudi d'Impacte Ambiental del pla.
  
L'esmentat pla i l'Estudi d'Impacte Ambiental estan depositats per a la consulta pública, i també per a la formulació de les al·legacions que s'estimen convenients, pel termini d'un mes comptat a partir de l'endemà de la publicació del present anunci en el Diari Oficial de la Generalitat Valenciana, als serveis centrals de la Conselleria d'Indústria, Comerç i Energia i als serveis territorials d'Indústria i Energia de Castelló, València i Alacant situats respectivament al:
  
- C/ Colom, 32. -46427 València.
  
- C/ Cavallers, 8.-12815 Castelló.
  
- C/ Gregorio Gea, 27.- 46387 València.
  
- C/ Churruca, 29. - 03464 Alacant.